Liberland

thumb
Liberland, eller Den frie republikken Liberland (tsjekkisk: Svobodná republika Liberland), er en selverklært mikronasjon som hevder å gjøre krav på et område på vestsiden av Donau, på grensen mellom Kroatia og Serbia. Den ble utropt 13. april 2015 av tsjekkeren Vít Jedlička .

På nettsiden til Liberland sier Jedlička at nasjonen kunne opprettes på grunn av den uløste grensetvisten mellom Kroatia og Serbia.

Området kontrolleres av Kroatia, som blokkerte adgangen til området frem til 6. august 2023. 

 Geografi og historie 
Liberland er rundt 7 km² stort, og er for det meste dekket av skog. Et flagg ble heist i Liberland av Vít Jedlička med flere den dagen de mener at de etablerte nasjonen.

Siden Jugoslavia-krigene har noen deler av grensen mellom Serbia og Kroatia vært omstridt, slik som Vukovarska ada og Šarengradska ada. Det er manglende sammenfall mellom den de facto grensen som følger Donaus løp, etablert etter krigen som fulgte ved Kroatias løsrivelse fra Jugoslavia i 1991, og grensen som ble fastsatt mellom Kroatia og Serbia i 1945, da begge var en del av Jugoslavia.Mladen Klemenčić og Clive Schofield: War and Peace on the Danube: The Evolution of the Croatia-Serbia Boundary, Boundary and Territory Briefing, vol. 3, nr. 3, 2001. Liberland baserer seg på et defacto kroatiskkontrollert område, som Kroatia selv mener egentlig skulle tilhøre Serbia dersom grensen trekkes slik Kroatia mener er riktig.

Personene bak Liberland hevder at området er terra nullius, slik at det er fritt å erklære det som sitt.Czech declares new nation Republic of Liberland in no man's land between Croatia and Serbia International Business Times, 16. april 2015 (engelsk). De hevder at grensen til landet følger grensene til Serbia og Kroatia og ikke overlapper med territoriet til noen andre land. Jedlička sa at i april 2015 skulle han sende et formelt brev til Serbia og Kroatia, og senere flere stater med en forespørsel om anerkjennelse. Kroatias utenriksdepartement legger til grunn at selv om grensespørsmålet er uavklart innebærer ikke det at det finnes ingenmannsland (terra nullius) som en tredjepart kan gjøre krav på. Ifølge departementet kontrollerer Kroatia høyrebredden av Donau. Området patruljeres av kroatisk grensepoliti og de som ferdes i området er underlagt kroatisk lov.On Virtual Narratives at Croatia’s Borders , Kroatias utenriksdepartement, 29. juni 2015, via Kroatias ambassade i Nederland.

I juli 2023 møtte Jedlička og en delegasjon fra Liberland Kroatias president Zoran Milanović og tidligere president Kolinda Grabar-Kitarović.

Siden august 2023 har liberlendere etablert permanent tilstedeværelse på territoriet. Kroatisk grensepoliti kontrollerer passene til besøkende som entrer og forlater området.  I 2024 ble entreprenør Justin Sun,  og den kroeatiske politikeren Ivan Pernar knyttet til Liberland-prosjektet.

 Vurderinger 
Liberland har blitt nevnt av noen staters myndigheter:
 Kroatias utenriksdepartement har avvist Liberland som en vits uten flere kommentarer. 29. juni 2015 sa det kroatiske utenriksdepartemanget at de anså området som Liberland består av til å ikke være terra nullius, med at det tilhører enten Serbia eller Kroatia, og at det vil bli bestemt senere hvem området tilhører, men at det ikke vil bli gitt til en tredjepart. 
 Serbias myndigheter har sagt at Liberland ikke overtrer grensen til Serbia, men at prosjektet er useriøst.
 Egyptiske myndigheter har advart folk mot muligheter om svindel fra og om Liberland.
 Tsjekkia ønsker ikke å bli assosiert med Jedličkas aktiviteter, og har sagt at de har ingenting med det å gjøre. Departementet har også sagt at «Jedlička, så vel som alle andre tsjekkere, som er i enten Kroatia eller Serbia må følge loven. Tsjekkia mener at det Jedlička gjør er både upassende og potensielt farlig».

 Referanser 

 Eksterne lenker 



Kategori:Mikronasjoner
Kategori:Serbia
Kategori:Kroatia